Reguli noi în fotbal. Membrii Comitetului Executiv al UEFA au luat o decizie radicală. Hotărârea a fost luată în ultimele ore, prin e-mail. Astfel, s-a luat măsura de a extinde listele pentru turneul final al Campionatului European.
Listele vor cuprinde acum 26 de jucători, faţă de 23 cât erau până acum. Informația a fost furnizată de L’Equipe.
Această decizie a fost votată favorabil cu o majoritate foarte strânsă. Votul a fost dat de către Comisia UEFA pentru Competiții pentru Echipele Naționale pe 22 aprilie. Ea este conformă cu recomandările aceleiași comisii.
Listă de 26 de jucători la EURO 2024
Astfel, pentru următoarea ediție a Campionatului European (EURO 2024), echipele vor trebuie să aibă pe listă până la 26 de jucători. Această măsură va permite tuturor jucătorilor să fie eligibili să apară pe foaia de meci și să stea pe bancă.
EURO 2024 va avea loc în Germania în această vară (14 iunie – 14 iulie).
Discuții aprinse pe marginea păstrării lotului inițial
Philippe Diallo, președintele comisiei și membru al Comitetului Executiv al UEFA, a susținut inițial păstrarea lotului de 23 de jucători. Acest lucru corespundea preferințelor antrenorului francez Didier Deschamps.
Cu toate acestea, în cazul unei extinderi la 26 de jucători, Deschamps a insistat ca toți jucătorii să fie disponibili pentru fiecare meci. Astfel, să nu fie nevoiți să lase pe cineva în tribune. În acest sens, Franța poate fi considerată mulțumită de decizia de extindere a lotului.
România a fost repartizată în grupa E pentru Euro 2024, alături de Belgia, Slovacia și Ucraina.
Mai exact, România va fi parte a Grupei E la Euro 2024. Tricolorii vor juca împotriva Ucrainei pe 17 iunie, Belgiei pe 22 iunie și Slovaciei pe 26 iunie.
Programul partidelor de fotbal ale României
- 4 iunie (amical): România – Bulgaria, în direct la Prima TV & Radio România Actualități
- 7 iunie (amical): România – Liechtenstein, în direct la Antena 1 & Radio România Actualități
Datele meciurilor de la Euro 2024, grupa E
- 17 iunie: România – Ucraina (Munchen, 16.00), Belgia – Slovacia (Frankfurt, 19.00)
- 21 iunie: Slovacia – Ucraina (Dusseldorf, 16.00)
- 22 iunie: Belgia – România (Koln, 22.00)
- 26 iunie: Slovacia – România (Frankfurt, 19.00), Ucraina – Belgia (Stuttgart, 19.00)
Data-limită stabilită de UEFA pentru selecționeri de a comunica loturile pentru Campionatul European din Germania este 7 iunie.